[{"text_idx": "#000003", "text": "Taiwani lipu kadumine Saksa va\u0308lisministeeriumi veebiku\u0308ljelt tekitas ku\u0308simusi"}, {"text_idx": "#000005", "text": "Saksa va\u0308lisministeeriumi veebilehelt kadus maailma maade alajaotusest Taiwani lipp, mis pani ajakirjanikud ku\u0308sima Berliini positsiooni muutumise kohta."}, {"text_idx": "#000006", "text": "\"Miks Taiwani lipp va\u0308lisministeeriumi kodulehelt a\u0308ra kadus ning miks asendati see valge ristku\u0308likuga? Kas see ta\u0308hendab Hiina ees (alistumist ma\u0308rkiva - toim.) valge lipu to\u0303stmist? Peale Taiwani on ko\u0303igi riikide juures nende lipud? Mis toimub Saksa va\u0308lispoliitikaga?\" vahendas Taiwani uudisteagentuur Saksa ajakirjaniku ku\u0308simusi eelmise na\u0308dala lo\u0303pus peetud pressikonverentsil."}, {"text_idx": "#000007", "text": "Saksa va\u0308lisministeeriumi esindaja so\u0303nul on muutus koosko\u0303las Saksamaa aetava u\u0308he Hiina poliitikaga. Selle kohaselt ei so\u0303lmi riigid Taiwaniga, mida Hiina peab oma lahkulo\u0308o\u0308nud provintsiks, ametlikke suhteid."}, {"text_idx": "#000008", "text": "Ajakirjanike ja\u0308tkuvate ku\u0308simuste peale vastas va\u0308lisministeeriumi asepressiesindaja Rainer Breul, et tegemist ei ole a\u0308sjase muutusega. \"Te teate Taiwani eristaatust, te teate meie positsiooni, meie u\u0308he Hiina poliitikat. Meil ei ole Taiwaniga diplomaatilisi suhteid ning me ei tunnusta Taiwani riigina, seega ei saa see olla u\u0308llatav. Kui kajastame oma va\u0308lissuhteid, siis eristame riike, kellega meil on diplomaatilised suhted,\" ra\u0308a\u0308kis Breul."}, {"text_idx": "#000009", "text": "Samas juhtis ajakirjanik pressikonverentsil ta\u0308helepanu sellele, et Palestiina lipp on Saksa va\u0308lisministeeriumi kodulehel u\u0308leval, ehkki ka see pole ametlikult tunnustatud riik."}, {"text_idx": "#000010", "text": "Taiwani va\u0308lisministeeriumi pressiesindaja Joanne Ou u\u0308tles esmaspa\u0308eval, et ministeerium ei saa no\u0303ustuda sellise lahknevusega, kuna Taiwani kajastav osa ei ole vastav teiste riikide ja regioonide kajastamisega kodulehel."}, {"text_idx": "#000011", "text": "Tema so\u0303nul palus Taiwani va\u0308lisministeerium oma esindajal Saksamaal vo\u0303tta u\u0308hendust Saksa va\u0308lisministeeriumiga ning selgitada Taiwani seisukohti. \"Me loodame, et Saksa pool saab kohaselt muuta oma veebiku\u0308lje kujundust vo\u0303rdsemaks ja ja\u0308rjepidevaks, et hoida a\u0308ra diskrimineerivad valestimo\u0303istmised,\" u\u0308tles Ou."}, {"text_idx": "#000012", "text": "Saksa va\u0308lisministeerium Taiwani puudutavas osas on Taiwani nimele lisatud ta\u0308rn, mille selgituses antakse mo\u0303ista, et ehkki Taiwan on paigutatud maailma maade sektsiooni, ho\u0303lmab see nii riike, provintse kui territooriume ning see ei kajasta Saksamaa seisukohta nende staatuse suhtes."}, {"text_idx": "#000013", "text": "Saksamaal ei ole Taiwaniga diplomaatilisi suhteid, riiki esindab Taiwanis Saksa kultuuriinstituut, selgub ministeeriumi veebiku\u0308ljelt."}, {"text_idx": "#000017", "text": "To\u0303nis Saarts: koroonakriis ja demokraatia tulevik"}, {"text_idx": "#000021", "text": "WHO terviseministrid kogunevad esimest korda koroonaprobleeme arutama"}, {"text_idx": "#000023", "text": "Eesti ja La\u0308ti ostavad la\u0308hiaastail u\u0308le 2000 militaarso\u0303iduki"}, {"text_idx": "#000024", "text": "Rahandusministeerium uurib, kas Ka\u0308rdla lennuliini leping so\u0303lmiti seadusele vastavalt"}, {"text_idx": "#000026", "text": "Ukrainas Lo\u0303mani all hukkus La\u0308ti vabatahtlik"}, {"text_idx": "#000027", "text": "Petro\u0303kina sai Shanghais kolmanda koha"}, {"text_idx": "#000031", "text": "\"Pealtna\u0308gija\": milline on eestlaste roll droonide so\u0303jas Ukrainas?"}, {"text_idx": "#000032", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000034", "text": "Hiina mereva\u0308gi uputas kogemata enda tuumaallveelaeva"}, {"text_idx": "#000036", "text": "Venemaa nimetab uutes ajalooo\u0303pikutes Saksamaa taasu\u0308hinemist annekteerimiseks"}, {"text_idx": "#000037", "text": "Ukraina kaitsejo\u0303ud teatasid 17 o\u0303huru\u0308nnakust Vene objektide pihta"}, {"text_idx": "#000039", "text": "\"Impulss\": kapo hinnangul pu\u0308u\u0308ab Venemaa Eesti tudengeid enda heaks to\u0308o\u0308le va\u0308rvata"}, {"text_idx": "#000042", "text": "Neljakordne maailmameister kaotas suure ma\u0308ngukoormuse pealt maailma 104. numbrile"}, {"text_idx": "#000045", "text": "Riigilaevastik tahab katta Eesti mereala nutipoide seirevo\u0303rguga"}, {"text_idx": "#000053", "text": "Euroopa Liidu liikmesriigid jo\u0303udsid migratsioonipaktis kokkuleppele"}, {"text_idx": "#000054", "text": "Eesti hangib kaitseva\u0308ele tuhandeid maastureid ja veoautosid"}, {"text_idx": "#000056", "text": "Ahvenamaa demilitariseeritud staatust ei tu\u0308histata"}, {"text_idx": "#000058", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]